ລາວ ຈະບໍ່ຂະຫຍາຍ ລະບົບໃຫ້ບໍລິການ ດ້ານສາທາລະນະສຸກ ໄດ້ຕາມແຜນການ
ເຈົ້າໜ້ທີ່ໃນອົງການສະຫະປະຊາຊາດ ເພື່ອການພັດທະນາ ໃນລາວເປີດເຜີຍວ່າການຈັດຕັ້ງປະຕິບັດແຜນການພັດທະນາເສດຖະກິດ ສັງຄົມ ໃນໄລຍະ 5 ປີຜ່ານມາ ລັດຖະບານລາວບໍ່ສາມາດບັນລຸເປົ້າໝາຍໃນ 6 ດ້ານ. 
ລັດຖະບານລາວ ຈະບໍ່ສາມາດຂະຫຍາຍລະບົບໃຫ້ບໍລິການດ້ານສາທາລະນະສຸກ ໄດ້ຕາມແຜນການ ເພາະວ່າບໍ່ມີງົບປະມານສຳລັບເພີ້ມບຸກຄະລາກອນດ້ານສາທາ ລະນະສຸກ ໃຫ້ພຽງພໍກັບຄວາມຕ້ອງການຂັ້ນພື້ນຖານ ຊຶ່ງ ຊົງລິດ ໂພນເງິນ ມີ ລາຍງານຈາກບາງກອກ ທ່ານບຸນແຝງ ພູມມະໄລສິດ ລັດຖະມົນຕີກະຊວງສາທາລະນະສຸກ ຖະແຫຼງວ່າ ບໍລິການດ້ານສາທາລະນະສຸກຂອງລັດຖະບານໃນປັດຈຸບັນຍັງບໍ່ສາມາດຕອບສະ ໜອງຕໍ່ຄວາມຕ້ອງການໂຕຈິງຂອງປະຊາຊົນລາວໄດ້ຢ່າງທົ່ວເຖິງໂດຍນອກຈາກ ຈະມີສາເຫດຈາກການຂາດແຄນດ້ານງົບປະມານຂອງລັດຖະບານແລ້ວ ກໍຍັງໄດ້ ສົ່ງຜົນກະທົບຕໍ່ເນື່ອງ ເຮັດໃຫ້ເກີດປັນຫາຂາດແຄນບຸກຄະລາກອນດ້ານການແພດ ທີ່ມີຈິດສຳນຶກໃຫ້ບໍລິການປະຊາຊົນ ທີ່ຢູ່ຊົນນະບົດອີກດ້ວຍ ໂດຍສ່ວນໃຫຍ່ຍັງເຫັນແກ່ຄວາມສະດວກສະບາຍສ່ວນໂຕເປັນສຳຄັນ ສະນັ້ນເພື່ອແກ້ໄຂບັນຫາດັ່ງກ່າວ ກະຊວງສາທາລະນະສຸກກໍໄດ້ວາງແຜນການທີ່ຈະສົ່ງເສີມບຸກຄະລາກອນດ້ານການແພດໃຫ້ສະໝັກໃຈໄປປະຕິບັດໜ້າທີ່ຢູ່ເຂດຊົນນະບົດໃຫ້ເພີ້ມຂຶ້ນ ແລະໃຫ້ພຽງພໍກັບຄວາມຕ້ອງການຂັ້ນພື້ນຖານດ້ານສາລາລະນະສຸກໃນທົ່ວປະເທດໃຫ້ໄດ້ຢ່າງເປັນຮູບປະທໍາ ຫາກແຕ່ດ້ວຍການລະບາດຂອງໄວຣັສໂຄວິດ-19 ທີ່ເຮັດ ໃຫ້ເກີດບັນຫາຫຍຸ້ງຍາກດ້ານງົບປະມານນັ້ນ ຈຶ່ງບໍ່ແນ່ໃຈວ່າຈະສາມາດຈັດຕັ້ງປະ ຕິບັດໂຕຈິງໄດ້ຕາມແຜນການ ຫຼືບໍ່ດັ່ງທີ່ທ່ານບຸນແຝງ ໃຫ້ການອະທິບາຍວ່າ: “ບັນດາຂໍ້ຄົງຄ້າງຂອງວຽກງານການເງິນ ຮວມທັງປະກັນສຸຂະພາບນຳ ຊຶ່ງອັນນີ້ ແມ່ນເປັນສິ່ງທີ່ທ້າທາຍຫຼາຍຍ້ອນວ່າ ຄວາມຕ້ອງການທາງດ້ານງົບປະມານຂອງ ພວກເຮົານີ້ກະຢາກແມ່ນເພີ້ມຂຶ້ນ ແຕ່ວ່າຄວາມສາມາດໂຕຈິງ ເຮົາຊິເຮັດໄດ້ຊ່ຳໃດ ເນາະ ມັນກໍຂຶ້ນຢູ່ກັບການພັດທະນາເສດຖະກິດສັງຄົມລວມ ໃນສະພາບຂອງໂຄ ວິດ ນີ້ທີ່ພວມລະບາດຢູ່ນີ້ ພວກເຮົາຫາກຍັງມີອັນຈຳກັດທາງດ້ານງົບປະມານ ແລະດ້ວຄວາມຈຳກັດທາງດ້ານງົບປະມານນີ້ ພວກເຮົາຈະແກ້ໄຂແນວໃດ ປັດຈຸບັນໃນທົ່ວປະເທດລາວ ມີໂຮງໝໍແຂວງ 17 ແຫ່ງ ໂຮງໝໍເມືອງ 135 ແຫ່ງ ແລະມີສຸກສາລາ ໃນຊົນນະບົດ 1,020 ແຫ່ງ ສ່ວນໃນນະຄອນຫຼວງວຽງຈັນ ມີ ໂຮງໝໍຂອງລັດ 4 ແຫ່ງ ຄືໂຮງໝໍມິດຕະພາບ ໂຮງໝໍມະໂຫສົດ ໂຮງໝໍເສດຖາ ທິລາດແລະໂຮງໝໍ 103 ນອກຈາກນັ້ນກໍມີຄລິນິກຊອງເອກກະຊົນ 1,050 ແຫ່ງ ໂຮງໝໍເອກກະຊົນ 27 ແຫ່ງ ໃນນີ້ 18 ແຫ່ງ ຢູ່ນະຄອນຫຼວງວຽງຈັນ ແລະ 9 ແຫ່ງຢູ່ຕ່າງແຂວງ ຊຶ່ງໃນປີ 2020 ທາງການລາວໄດ້ວາງເປົ້າໜາຍຈະຂະຫຍາຍ ການບໍລິການສາທາລະນະສຸກໃຫ້ຫຼາຍຂຶ້ນ ແຕ່ກໍບໍ່ສາມາດຈັດຕັ້ງໄດ້ແທ້ ດັ່ງທີ່ ທ່ານບຸນກອງ ສິງຫາວົງ ອະດີດລັດຖະມົນຕີກະຊວງສາທາລະນະສຸກ ຢືນຢັນວ່າ “ເປົ້າໝາຍທີ່ພວກເຮົາຈະຕ້ອງໄດ້ບັນລຸໃນ 2020 ນີ້ ນອກຈາກພວກເຮົາຈະສ້າງ ສຸກສາລາ 1,000 ກວ່າແຫ່ງນີ້ໃຫ້ມັນມີ 5 ຫາ 7 ຄົນພະນັກງານ ຮວມທັງຜະ ດຸງຄັນ ທັງແພດປິ່ນປົວ ທັງພະຍາບານ ເຮົາຈະຕ້ອງໄດ້ມີພະນັກງານສາທາລະ ນະສຸກບ້ານ ຊຶ່ງຈະຕ້ອງຕອບສະໜອງໃຫ້ກັນການບໍລິການຂັ້ນພື້ນຖານ ແລ້ວຈະ ຕ້ອງໄດ້ອົບຮົມອາສາສະໝັກສາທາລະນະສຸກໃຫ້ທຸກບ້ານທີ່ເຂົາເຈົ້າບໍ່ສາມາດເຂົ້າ ເຖິງສຸກສາລາໄດ້ ” ທາງດ້ານເຈົ້າໜ້ທີ່ໃນອົງການສະຫະປະຊາຊາດ ເພື່ອການພັດທະນາ (UNDP) ໃນລາວເປີດເຜີຍວ່າການຈັດຕັ້ງປະຕິບັດແຜນການພັດທະນາເສດຖະກິດ ສັງຄົມ ໃນໄລຍະ 5 ປີຜ່ານມາ ລັດຖະບານລາວບໍ່ສາມາດບັນລຸເປົ້າໝາຍໃນ 6 ດ້້ານ ຊຶ່ງໃນນີ້ກໍມີ 5 ດ້ານທີ່ກ່ຽວຂ້ອງກັບບໍລິການດ້ານສາທາລະນະສຸກ ກໍຄືເດັກອາຍຸ ຕໍ່າກວ່າ 5 ປີຍັງມີສ່ວນສູງຕໍ່າກວ່າເກນມາດຕະຖານເຖິງ 38 ເປີເຊັນ ສ່່ວນເດັກ ທີ່ນໍ້າໜັກຕໍ່າກວ່າເກນ ກໍມີຢູ່ເຖິງ 27 ເປີເຊັນ ຂະນະທີ່ອັດຕາການເສຍຊີວິດຂອງ ເດັກອາຍຸຕໍ່າກວ່າ 1 ປີກໍສູງເຖິງ 45 ຄົນຕໍ່ 1,000 ຄົນ ແລະການເສຍຊີວິດ ຂອງແມ່ຂະນະທີ່ຖືພາກໍສູງເຖິງ 197 ຄົນຕໍ່ 1 ແສນຄົນ ສ່ວນແມ່ຍິງທີ່ເກີດລູກ ໂດຍໄດ້ຮັບການຊ່ວຍເຫຼືອຈາກແພດ ພະຍາບານກໍມີພຽງແຕ່ 54 ເປີເຊັນ ຂອງ ຈຳນວນແມ່ຍິງທີ່ເກີດລູກທັງໝົດໃນລາວ ສ່ວນການເຂົ້າເຖິງຫລັກປະກັນດ້ານສຸຂະພາບຂອງປະຊາຊົນລາວນັ້ນ ສາມາດຈັດ ຕັ້ງປະຕິບັດໄດ້ບໍ່ເຖິງ 35 ເປີເຊັນໃນຂະນະທີ່ເປົ້າໝາຍໄດ້ວາງເອົາໄວ້ທີ່ 51 ເປີ ເຊັນ ຂອງປະຊາກອນລາວທັງໝົົດ ລວມທັງຍັງມີການປ່ອຍປະໃຫ້ມີຄລິນິກທີ່ບໍ່ໄດ້ ມາດຕະຖານຈຳນວນຫຼາຍອີກດ້ວຍ ຊຶ່ງເຫັນໄດ້ຈາກການຍຸບເລີກຄລິນິກເອກກະ ຊົນ ທີ່ບໍ່ໄດ້ມາດຕະຖານ 248 ແຫ່ງໃນປີ 2019 ແລະສືບຕໍ່ການກວດກາອີກ 802 ແຫ່ງໃນປັດຈຸບັນນີ້ ທາງດ້ານເຈົ້າໜ້າທີ່ອົງການອະນາໄມໂລກ (WHO )ຢືນຢັນວ່າການຈັດຕັ້ງປະຕິ ບັດເພື່ອຄວບຄຸມພະຍາດໄຂ້ມາເລເຣຍໃນລາວໃນຊ່ວງ 10 ປີທີ່ຜ່ານມາໄດ້ເຮັດ ໃຫ້ອັດຕາສະເລ່ຍການຕິດເຊື້ອໄຂ້ມາເຣຍຫລົດລົງຈາກ 6 7 ເປີເຊັນໃນປີ 2010 ມາຢູ່ທີ່ລະດັບສະເລ່ຍ 3 1 ເປີເຊັນ ໃນປີ 2019 ສ່ວນອັດຕາການເສຍຊີວິດໄດ້ ຫລົດລົງຈາກ 3 5 ຄົນຕໍ່ 1 ແສນຄົນໃນປີ 2010 ມາເປັນ 0 9 ຄົນ ຕໍ່ 1 ແສນ ຄົນ ໃນປີ 2019 ຊຶ່ງກໍເຮັດຂາດໝາຍໄດ້ວ່າລັດຖະບານລາວຈະສາມາດລົບລ້າງ ການຕິດເຊື້ອມາເລເຣຍຂອງປະຊາຊົນ ໃຫ້ສິ້ນເຊີງພາຍໃນປີ 2030ຫາກແຕ່ລາວ ຍັງຈະຕ້ອງຜະເຊີນກັບພະຍາດໄຂ້ເລືອດອອກຕໍ່ໄປຊຶ່ງເຫັນໄດ້ຈາກການທີ່ປະຊາ ຊົນລາວ30,000 ກວ່າຄົນທີ່ປ່ວຍເປັນໄຂ້ເລືອດອອກ ແລະເສຍຊີວິດເກີນກວ່າ 100 ຄົນໃນຮອບ 1 ປີທີ່ຜ່ານມາ